S'il suffisait d'aimer

S'il suffisait d'aimer (באנגלית: If Only Love Could Be Enough) הוא אלבום האולפן השישה עשר של הזמרת הקנדית סלין דיון. האלבום יצא לאור על ידי חברת התקליטים קולומביה רקורדס ב-7 בספטמבר 1998. מתוך האלבום יצאו חמישה סינגלים בסך הכול.

עם יציאתו נכנס האלבום אל המקום הראשון במצעד האלבומים של קוויבק.

רקע והפקה 
האלבום הופק על ידי ז'אן-ז'אק גולדמן ואריק בנזי, אשר הפיקו עבור דיון גם את אלבומה השלושה עשר D'eux, שיצא לאור בשנת 1995. כל שירי האלבום הופקו על ידי ז'אן-ז'אק גולדמן ואריק בנזי, ורובם נכתבו על ידי שניהם גם כן.

הצלחה מסחרית 
האלבום זכה להצלחה מסחרית בינלאומית כאשר כבש את פסגת מצעד האלבומים שבצרפת, תוך שנמכר שם בלמעלה מ-1.7 מיליון עותקים. בקנדה קיבל האלבום את תואר הפלטינה המרובעת על מכירות של למעלה מחצי מיליון עותקים, תוך שבארצות הברית נמכר בלמעלה מ-100,000 עותקים. בבריטניה קיבל האלבום את תואר הזהב על מכירות של למעלה מ-100,00 עותקים גם כן, אך במצעד האלבומים הבריטי הגיע אל המקום ה-17 בלבד.

בדצמבר 2014, נודע כי האלבום נמכר בלמעלה מ-120,000 עותקים בגרמניה. במצעד האלבומים של המדינה הצליח להגיע אל המקום ה-11. בבלגיה הצליח האלבום להגיע אל המקום הראשון במצעד האלבומים, תוך שנמכר שם בלמעלה מ-100,000 עותקים. בשווייץ זכה האלבום להצלחה רבה כאשר הגיע אל המקום הראשון במצעד האלבומים של המדינה. בשנת 2014, העניק איגוד תעשיית ההקלטות השווייצרי את תואר הזהב לאלבום, על מכירות של למעלה מ-100,000 עותקים במדינה.

רשימת רצועות

מיקומי שיא

נתוני מכירות

היסטוריית יציאות לאור

קישורים חיצוניים

הערות שוליים

אלבומי 1998
אלבומי סלין דיון
אלבומים בצרפתית
אלבומים שהופקו על ידי אריק בנזי
אלבומים שהגיעו למקום הראשון במצעד האלבומים הקנדי
אלבומי יהלום בצרפת
אלבומי חברת אפיק רקורדס
אלבומי חברת קולומביה רקורדס